Wielka encyklopedia powszechna PWN

Didžioji visuotinė enciklopedija () – lenkiška 12 tomų enciklopedija, išleista 1962–1969 m. leidyklos „Państwowe Wydawnictwo Naukowe“.

Enciklopediją sudaro 13 tomų (iš jų – vienas papildymų). Išspausdinta apie 82 000 straipsnių, 12 000 iliustracijų, 200 spalvotų ir 650 nespalvotų iliustracijų, 120 spalvotų žemėlapių. Straipsnius rašė apie 2000 autorių, dirbo 100 redaktorių. Leidybą koordinavo Lenkijos mokslų akademija ir Švietimo ministerija, prof. Tadeusz Kotarbiński.

 Istorija 

Iniciatyva leisti visuotinę enciklopediją kilo 1957 m.: tada buvo nutarta išleisti 8 tomus. Vėliau tomų skaičius išaugo iki 12.

1959 m. balandžio mėn. pradėta rašyti straipsnius. Teminių lemų bei dalykinių rodyklių sudarymas truko 14 mėnesių, o pirmajam tomui išleisti reikėjo apie 16 mėnesių.

1962 m. pasirodė pirmasis tomas. Tolesni tomai buvo leidžiami kas 9 mėnesius.

1970 m. išleistas papildomas – 13 – tomas; jame apie 5 000 (naujų, paredaguotų, papildytų) straipsnių.

Wielka encyklopedia powszechna kurta racionalizmo bei materializmo dvasia, atspindint socialistines laikmečio nuotaikas šalies bei Rytų bloko valstybių gyvenime.

 Šaltiniai 

Kategorija:Lenkiškos enciklopedijos
Kategorija:Visuotinės enciklopedijos